Rímskokatolícka cirkev

KURZ PRÍPRAVY NA MANŽELSTVO
2025-03-28 - 2025-03-30, 2025-02-28 - 2025-03-02, 2025-01-31 - 2025-02-02
Milí snúbenci, milí mladí priatelia,
v rámci Spišskej diecézy vám aj počas tohto roka ponúkame možnosť prípravy na manželstvo prostredníctvom víkendového kurzu.
Ide o hlbšiu a kvalitnejšiu formu prípravy na tak jedinečné, ale aj zodpovedné povolanie akým je manželstvo.
Kurz sa začína v piatok popoludní a končí v nedeľu obedom. Na konci kurzu vám bude odovzdaný certifikát, ktorým sa potvrdzuje platnosť predmanželskej prípravy.

Jubilejná celodiecézna odprosujúca pobožnosť
2025-03-07 18:00 - 20:00 (Europe/Bratislava) | Katedrála sv. Martina, Spišská Kapitula, Spišské Podhradie, 05304, Slovenská republika
Svätý Ján Pavol II. v Jubilejnom roku 2000 odprosil v mene Katolíckej cirkvi za všetky hriechy, pády, zle príklady, pohoršenia synov a dcér katolíckej Cirkvi za dvetisícročnú existenciu. Aj my v Spišskej diecéze potrebujeme pokľaknúť pred Bohom a prosiť o odpustenie za minulé i prítomné hriechy svojich veriacich. Aj to je zmysel jubilejného roka.
O. biskup František veľmi prosí, aby sme sa zúčastnili na tejto odprosujúcej pobožnosti. Bude sa konať v rámci svätej omše, kde zaznejú osobitné prosby o odpustenie za niektoré skupiny obyvateľstva, za hriechy minulosti a po nej budeme ešte odprosovať pred vyloženou Sviatosťou oltárnou.

Odprosujúcu pobožnosť budete môcť sledovať aj online prostredníctvom TV LUX.

Charitatívny hokejový turnaj kňazov
2025-03-01 10:30 - 17:00
Turnaj kňazov Slovenska v hokeji, ktorý sa tohto roku koná pod záštitou biskupa Mariána Chovanca. Výťažok poputuje na podporu Slovenského Červeného kríža v Leviciach.
1.3.2025 od 10.30 hod.
Zimný štadión Levice

Jubileum zdravotníkov
2025-02-15 10:00 - 14:00 | Farský kostol sv. Andreja v Ružomberku, Námestie Andreja Hlinku 1099, Ružomberok, 03401, Slovenská republika
10.00 sv. omša v Kostole sv. Ondreja v Ružomberku zakončená krátkou adoráciou, celebruje diecézny biskup Mons. František Trstenský
Po sv. omši:
– presun do Auly Jána Pavla II. na Katolíckej univerzite v Ružomberku
– slovo povzbudenia vladyku Milana Lacha, pomocného biskupa bratislavskej eparchie
– diskusia s biskupmi

Jubileum chorých
2025-02-14 12:00 - 17:00 | Farský kostol sv. Andreja v Ružomberku, Námestie Andreja Hlinku 1099, Ružomberok, 03401, Slovenská republika
Srdečne vás pozývame na Jubileum chorých.
12:00 svätá omša v Kostole sv. Ondreja v Ružomberku spojená s pomazaním chorých, celebruje diecézny biskup Mons. František Trstenský
Po omši:
– vystúpenie detí zo Spojenej školy sv. Maximiliána Kolbeho, Spišská Nová Ves s predstavením “Kvietok”
– slovo povzbudenia od Bohuša Živčáka, riaditeľa Hospicu sv. Alžbety v Ľubici
– diskusia s otcom biskupom

Otvorenie Jubilejného roka 2025 v Spišskej diecéze
2024-12-29 16:00 - 18:00 | Konkatedrála Sedembolestnej Panny Márie v Poprade, Poprad, 05801
Diecézny biskup František dňa 29.12.2024 o 16.00 hod. slávnostne otvorí Jubilejný rok 2025 v našej diecéze. Začiatok slávnosti bude pri Kostole sv. Egídia na Námestí sv. Egídia v Poprade. Odtiaľ sa v procesii presunieme do Konkatedrály Sedembolestnej Panny Márie, kde diecézny biskup bude sláviť otváraciu svätú omšu.

Príprava na diecézny Eucharistický kongres
2024-12-12 16:00 - 20:00, 2024-11-07 16:00 - 20:00, 2024-10-10 16:00 - 20:00 | Farský kostol sv. Andreja v Ružomberku, Námestie Andreja Hlinku 1099, Ružomberok, 03401, Slovenská republika
Každý štvrtok po prvom piatku sa o 16.00 hod. bude konať vo farskom kostole sv. Andreja v Ružomberku príprava na Eucharistický kongres, ktorý je v pláne v máji roku 2025.
Dátumy stretnutia:
12.9.2024 Mons. František Trstenský
10.10.2024 páter Michal Zamkovský
7.11.2024 vsdp. Lukáš Fejerčák
12.12.2024 vsdp Štefan Novotný
Po svätej omši bude 30 minút moderovaná adorácia a vyložená sviatosť do 20.00 hod.

Červená streda 2024
2024-11-27 19:00 - 21:00 | Katedrála sv. Martina, Spišská Kapitula, Spišské Podhradie, 05304, Slovenská republika
Červená farba ako symbol mučeníctva upozorňuje na prenasledovanie a diskrimináciu kresťanov.

27. novembra sa chrámy a monumenty rozžiaria načerveno a celý svet sa spojí v modlitbe. Preto aj my v Spišskej Kapitule sa chceme modliť na tento úmysel. Pozývame vás o 19.00 hod. do katedrály sv. Martina na pobožnosť, kde sa budeme za prenasledovaných kresťanov modliť.

Príprava na Jubilenjný rok 2025
2024-11-21 00:00, 2024-10-24 00:00
V rámci prípravy na Jubilejný rok 2025 vám ponúkame sériu troch prednášok, ktoré sa uskutočnia:
Kostol. sv. Ondreja v Ružomberku
Konkatedrála Sedembolestnej Panny Márie v Poprade
Kostol sv. Jozefa v Zákamennom
Termíny: 26.9., 24.10., 21.11.2024.
Tešíme sa na spoločné stretnutia.

Pamätný deň Božieho sluhu biskupa Jána Vojtaššáka
2024-11-16 10:00 - 13:00 | Katedrála sv. Martina, Spišská Kapitula, Spišské Podhradie, 05304, Slovenská republika
Dňa 14. novembra 1877 sa v Zákamennom narodil Boží sluha biskup Ján Vojtaššák.
Z príležitosti pamätného dňa jeho narodenia sa v sobotu 16. novembra 2024 uskutoční celodiecézna ďakovná púť v Spišskej Kapitule.
Púť začne modlitbou posvätného ruženca o 10.00 hod. v Katedrále sv. Martina.
Slávnostnú svätú omšu o 10.30 hod. bude celebrovať Mons. František Trstenský, spišský diecézny biskup a autor Kauzy blahorečenia. V homílií sa prihovorí prof. Cyril Hišem, prodekan Teologickej fakulty KU.
Po skončení svätej omše bude v Katedrále sv. Martina prezentácia knihy „Anjelom svojim prikážem o tebe“ a diskusia s autorom Antonom Laučekom.
Rádio Lumen zabezpečí priamy prenos celej diecéznej slávnosti.

Týždeň "Svätosti"
2024-11-02 00:00 - 2024-11-08 00:00 | Katedrála sv. Martina, Spišská Kapitula, Spišské Podhradie, 05304, Slovenská republika
V dňoch 2. – 8. novembra 2024 bude na Spišskej Kapitule Týždeň svätosti.

Počas týchto dní – v určených časoch – bude v Katedrále sv. Martina vystavených k úcte vyše 60 relikvií svätých a blahoslavených.

Katedrála bude otvorená pre všetkých, ktorí sa prídu pomodliť, uctiť si relikvie alebo prežiť chvíľu ticha a pokoja.

Návštevu relikvií svätých a blhoslavených bude možné spojiť s prehliadkou katedrály.

Svätá omša a Adorácia svätosti
2024-11-01 19:00 - 22:00 | Katedrála sv. Martina, Spišská Kapitula, Spišské Podhradie, 05304, Slovenská republika
Informujeme vás o duchovnom podujatí – Adorácii svätosti, ktorá sa bude konať v piatok 1. novembra 2024 v Katedrále sv. Martina na Spišskej Kapitule.
O 19.00 hod. začne svätá omša a po nej o 20.30 hod. bude nasledovať adorácia.
Svätú omšu bude naživo vysielať aj TV LUX.

Stretnutie spoločenstiev a hnutí v Spišskej diecéze
2024-10-26 16:00 - 18:00 | Konkatedrála Sedembolestnej Panny Márie v Poprade, Poprad, 05801
Pozývame vás na stretnutie spoločenstiev a hnutí v Spišskej diecéze, ktoré sa uskutoční 26.10.2024 v Poprade.

Diecézny florbalový turnaj
2024-10-26 09:00 | Športova hala Rabča, Rabčická s. č. 410, Rabča, 02944, Slovenská republika
Termín a miesto: 26.10. 2024 Športová hala v Rabči
Čas: začiatok o 9:00, otvorenie haly o 8:30
Štartovné: 10 EUR na hráča (na pokrytie organizačných nákladov, odmeny, obed a voda)
Poistenie: Zabezpečuje pre svoj tím vysielajúca organizácia. Každý účastník je povinný mať pri sebe preukaz poistenca.
Registrácia: Prihlásiť sa mailom na milan.pridavok@gmail.com do 21.10.2024
Pravidlá:
Tím obsahuje: maximálne 10 hráčov + 1 brankár (brankarskú výstroj si tím zabezpečuje sám)
Veková hranica: 14-30 rokov
Tím môže obsahovať jedného ligového hráča (za ligového hráča sa považuje každý hráč každej ligy, ktorá je organizovaná SZFB )
Tím môže obsahovať jedného kňaza/rehoľníka (veková hranica sa naňho nevzťahuje)
Na ihrisku sa nachádza 5 hráčov v poli + brankár
Systém a pravidlá turnaja budú zaviesť od počtu prihlásených tímov.
Bližšie informácie sa ešte zverejnia.

Čaro a sila talianskych pútnických miest
2024-10-05 14:00 - 16:00
Pozývame vás na jedinečné stretnutie, ktoré sa uskutoční 5.10.2024 v aule kňazského seminára.

KŇAZOM A VERIACIM
2024-09-19 17:30 - 20:00 | Farský kostol Chlebnice, Chlebnice 193, Chlebnice, 02755, Slovenská republika
Kňazom a veriacim
je názov knihy príhovorov Mons. ThDr. Jozefa Ligoša, ktorý bol ordinárom Spišskej diecézy od svojho
menovania 14.11.1968 až do predčasnej smrti 19.9.1973. Pochádzal z Chlebníc a tam je aj
pochovaný. V roku 2023 uplynulo už 50 rokov od jeho odchodu do večnosti. V Chlebniciach sa konali
celodiecézne kňazské rekolekcie. Po roku od stretnutia biskupov a kňazov v jeho rodisku bude
predstavená kniha Kňazom a veriacim. Je to zbierka príhovorov uverejnených v diecéznych
obežníkoch v rokoch 1968 až 1973. Príhovory v prvom covidovom roku, teda v roku 2020, prepísal
Stanislav Misál, chlebnický farár.

Pamätný deň smrti Božieho sluhu biskupa Jána Vojtaššáka
2024-08-10 10:00 - 12:00 | Farský kostol Zákamenné, Jána Vojtaššáka, Zákamenné
10.00 modlitba posvätného ruženca
10.30 slávnostná ďakovná svätá omša – hlavný celebrant Mons. František Trstenský,
spišský diecézny biskup

Púť k sv. Anne 2024 - Kluknava
2024-07-25 08:30 - 2024-07-29 18:00 | Kostol sv. Anny Kluknava, Kluknava, 05351
25. 07. 2024 – štvrtok – sv. Jakuba, apoštola
08.30 hod. – sv. zmierenia
10.30 hod. – Vdp. Roland Ferenc, farár, Malatiná

26. 07. 2024 – piatok – sv. Joachima a Anny, rodičov Panny Márie
08.30 hod. – sv. zmierenia
10.30 hod. – J. E. Mons. Andrej Imrich, emeritný pomocný biskup

27. 07. 2024 – sobota
08.00 hod. – sv. zmierenia
10.30 hod. – Vdp. Aurel Halajčík, farár, rím. kat. farnosti Sv. rodiny na sídlisku Furča v Košiciach
19.30 hod. – Rok modlitby – modlitbové pásmo spojené s Fatimskou pobožnosťou a procesiou

28. 07. 2024 – nedeľa – sv. Joachima a Anny, rodičov Panny Márie
06.30 hod. – sv. zmierenia
08.00 hod. – Vdp. Jozef Bednárik, rodák z Ovčieho
09.30 hod. – slávnostný ruženec a modlitba Korunky Božieho milosrdenstva.
10.30 hod. – – J. E. Mons. prof. František Trstenský, spišský diecézny biskup

29. 07. 2024 – pondelok
17.00 hod. – sv. omša s poklonou Najsvätejšej Sviatosti Oltárnej na poďakovanie – Vdp. Jozef Palenčár, farár, Kluknava

Škapuliarsky odpust Trstená
2024-07-13 17:30 - 2024-07-14 20:00 | Farský kostol sv. Martina Trstená, Trstená

Dni Spišského Jeruzalema 2024
2024-05-24 11:00 - 2024-05-26 18:00 | Katedrála sv. Martina, Spišská Kapitula, Spišské Podhradie, 05304, Slovenská republika
V priebehu víkendu 24. ̶ 26mája 2024 sa v priestore Spišského Jeruzalema, Spišskej Kapituly a mesta Spišské Podhradie uskutoční 11. ročník jedinečného kultúrno-duchovného festivalu s názvom Dni Spišského Jeruzalema. Festival ponúkne niekoľko koncertov chrámovej a gospelovej hudby, súčasťou hlavného programu budú aj dve divadelné produkcie, muzikál, dramatizácia zo života svätca, ako aj bábkové divadlo, zamerané na detského, ale i dospelého diváka. „Vrcholom sobotného programu bude koncert speváčky Slávky Tkáčovej a dominantou
nedeľnej ponuky koncert Dominiky Gurbaľovej. Aj v tomto ročníku sa uskutoční moderovaná diskusia na tému Kristovho utrpenia s pozvanými hosťami a verejnosťou. Na návštevníkov čaká široká paleta sprievodných aktivít, ktoré veríme, naplnia aj potreby detských návštevníkov tak, aby si ich rodičia mohli nerušene vychutnávať festivalový program. Kreatívna zastávka ponúkne mnohé tematicky orientované tvorivé a pohybové aktivity. Malý remeselný trh prinesie okrem hodnotných remeselných výrobkov aj možnosť občerstviť sa, napríklad v hradnej kuchyni. Nebude chýbať vláčik „Spišiačik“ či typická „Hanička“. Mesto Spišské Podhradie pre návštevníkov otvorí svoje výstavné siene a synagógu, v Spišskej Kapitule bude môcť verejnosť nazrieť aj do útrob Kňazského seminára biskupa Jána Vojtaššáka či navštíviť vernisáž. V ponuke bude aj možnosť rozhovoru na duchovnú tému či sv. spoveď.

CARLOVA KVAPKA KRVI
2024-05-09 08:00 - 14:00 | Farske pastoračne centrum, Nábrežie Jána Pavla II. 15, Poprad, 05801, Slovenská republika
Pozývame niekoľkonásobných, no najmä prvodarcov krvi ako aj širokú verejnosť na celodiecézne podujatie pod názvom CARLOVA KVAPKA KRVI pri príležitosti 33. výročia narodenia Bl. Carla ACUTISA – prvého mileniála, ktorý bol vyhlásený za blahoslaveného.

Svätá omša v Kežmarku s vyslaním koledníkov Dobrej noviny
2023-12-09
V sobotu 9. decembra 2023 o 10.00 hod. bude pomocný biskup Mons. Ján Kuboš celebrovať v Bazilike Svätého kríža v Kežmarku svätú omšu spojenú s vyslaním koledníkov Dobrej noviny – koledníckej akcie, organizovanej spoločenstvom eRko.

Svätá omša v Tvrdošíne s vyslaním koledníkov Dobrej noviny
2023-12-09
V sobotu 9. decembra 2023 o 10.30 hod. bude diecézny biskup Mons. František Trstenský celebrovať vo farskom kostole v Tvrdošíne svätú omšu spojenú s vyslaním koledníkov Dobrej noviny – koledníckej akcie, organizovanej spoločenstvom eRko.

Kostol Ducha Svätého v Levoči - Slávnosť Nepoškvrneného počatia Panny Márie
2023-12-08
V piatok 8. decembra 2023 o 16.00 hod. bude Mons. Ján Kuboš, spišský pomocný biskup, sláviť slávnostnú svätú omšu zo slávnosti Nepoškvrneného počatia Panny Márie v kostole Minoritov v Levoči.

Sv. omša v Trstenej - výročie úmrtia Mons. Viktora Trstenského
2023-12-07
Vo štvrtok 7. decembra 2023 o 16.00 hod. bude spišský diecézny biskup Mons. František Trstenský celebrovať vo farskom kostole v Trstenej sv. omšu pri príležitosti 17. výročia úmrtia pápežského preláta Mons. Viktora Trstenského.
